text: TAC12 TV - Sònia Franquet competirà als Jocs Mediterranis
  Sònia Franquet competirà als Jocs Mediterranis
  Dijous, 29 Març 2018 10:47
  La millor tiradora de la nostra història serà fidel a la cita amb Tarragona 2018. Aprofitant una breu estada a la seva terra d'origen, la Ribera d'Ebre, hem parlat amb ella per saber què espera de la cita.
  Tres vegades olímpica, Diploma a Rio 2016, or Mediterrani a Pescara 2009 des dels 25 metres, i Plata als Jocs Europeus del 2015 des dels 10 metres. Aquesta és la modalitat en què competirà Sònia Franquet a Tarragona 2018. Resident a Astúries però amb arrels a Ascó, la visitem al camp de tir de Flix on, gràcies al seu pare, va endinsar-se en aquesta especialitat. El nivell de la pistola als Jocs serà elevadíssim.
  Amb 37 anys diu trobar-se en un dels millors moments de la seva carrera. Ella va arrencar més tard de l'habitual al món de l'esport. Considera, a més, que l'edat pot ser un factor favorable a l'hora de dictaminar qui s'emporta la victòria en una disciplina on la sang freda és imprescindible
  Entre altres èxits, Sònia Franquet ja sap què és pujar també al podi de la pistola d'aire de 10 metres als Campionats d'Europa. Ella serà la principal opció de medalla de l'esport tarragoní als Jocs Mediterranis.
  Més en aquesta secció: « Canvia la seu de la carabina i la pistola d'aire dels Jocs Mediterranis Torna a TAC12 L'Altre, Concurs de Castells »